



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	                   Bucureşti, 10 iunie 2013
                   PL-x 188/2013


RAPORT

asupra

 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x  188/2013 din 5 iunie 2013 şi înregistrat cu nr.31/727 din 5 iunie 2013.
Senatul, în calitate de primă Cameră sesizată, a dezbătut şi adoptat proiectul de lege, în şedinţa din 3 iunie 2013.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr.411 din 21 mai 2013.                                                                                     

Proiectul de lege are ca obiect de reglementare abilitarea Guvernului de a emite ordonanţe de la încheierea primei sesiuni parlamentare ordinare a anului 2013 şi până la reluarea lucrărilor Parlamentului în cea de-a doua  sesiune ordinară a anului 2013.


Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. Pentru acest motiv, în toate situaţiile, iniţiatorii vor trebui să aibă în vedere ca reglementările propuse să nu cuprindă dispoziţii care ar fi de nivelul legilor organice. 
      
Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE PUBLICE ŞI ECONOMIE;

II. DEZVOLTARE REGIONALĂ, ADMINISTRAŢIE PUBLICĂ ŞI AFACERI INTERNE;

III. TRANSPORTURI, INFRASTRUCTURĂ ŞI INVESTIŢII DE INTERES NAŢIONAL;

IV. SOCIETATE INFORMAŢIONALĂ;

V. PROTECŢIE ŞI INCLUZIUNE SOCIALĂ;

VI. EDUCAŢIE ŞI CERCETARE;
VII. MEDIU
VIII. ACHIZIŢII PUBLICE
IX. FONDURI EXTERNE NERAMBURSABILE
X. Prorogarea sau modificarea unor termene prevăzute în acte normative cu putere de lege.
          Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2013. Nerespectarea termenului atrage încetarea efectelor ordonanţei.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege în şedinţa din 10 iunie 2013.  
          La dezbaterea proiectului de lege a participat, din partea Departamentului pentru Relaţia cu Parlamentul, domnul Mihai Voicu – ministru delegat şi doamna Cristina Crişu – secretar de stat, din partea Ministerului Culturii, doamna Irina Cajal – subsecretar de stat, din partea Ministerului Transporturilor, domnul Nicuşor Buică – secretar de stat.
La şedinţă au fost prezenţi 16 deputaţi din totalul de 26 membri ai Comisiei juridice, de disciplină şi imunităţi.
          În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind abilitarea Guvernului de a emite ordonanţe, cu amendamentele admise redate în Anexa la prezentul raport.
 În raport cu obiectul şi conţinutul reglementării, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin.(2) din Constituţia României, republicată.
          PREŞEDINTE, 



  



  SECRETAR, 

BOGDAN LIVIU CIUCĂ





CĂTĂLIN THEODOR NICOLESCU




          
Consilier parlamentar,

Rodica Penescu     

               













ANEXA

AMENDAMENTE ADMISE

	Nr. crt.


	Text adoptat de Senat


	Text propus de comisie

(autorul amendamentului)
	Motivare

Observaţii

	
	Lege

privind abilitarea Guvernului de a emite ordonanţe


	Nemodificat
	

	1. 
	Art. l. - În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2013, şi până la reluarea lucrărilor Parlamentului în cea de-a doua sesiune ordinară a anului 2013, să emită ordonanţe în domenii care nu fac obiectul legilor organice, după cum urmează:


	Nemodificat
	

	2. 
	I. FINANŢE PUBLICE ŞI ECONOMIE


	Nemodificat
	

	3. 
	1. rectificarea bugetului de stat pe anul 2013;
	Nemodificat
	

	    5.
	2. rectificarea bugetului asigurărilor sociale de stat pe anul 2013;
	Nemodificat
	

	    6.
	3. reglementarea unor măsuri fiscal-bugetare;
	Nemodificat
	

	    7.
	4. măsuri pentru îmbunătăţirea activităţii structurilor de administrare fiscală, precum şi pentru modificarea şi completarea unor acte normative;


	Nemodificat
	

	    8.
	5. măsuri privind întărirea disciplinei financiare la nivelul unor operatori economici;

	Nemodificat
	

	    9.
	6. modificarea şi completarea Legii nr.571/2003 privind Codul fiscal, cu modificările şi completările ulterioare;

	Nemodificat
	

	10.
	7. modificarea şi completarea Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare;

	Nemodificat
	

	11.
	8. modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvemamentale la care România este parte, aprobată prin Legea nr. 126/1994, cu modificările şi completările ulterioare, precum şi aprobarea plăţii unor contribuţii financiare la organisme internaţionale;

	Nemodificat
	

	12.
	9. modificarea şi completarea Ordonanţei Guvernului nr.24/1992 privind stabilirea serviciilor consulare şi a taxelor percepute pentru prestarea acestora, aprobată cu modificări prin Legea nr.89/1993, cu modificările şi completările ulterioare;

	Nemodificat
	

	13.
	10. măsuri privind suplimentarea bugetului Ministerului Agriculturii şi Dezvoltării Rurale privind reîntregirea Fondului European Pentru Pescuit;

	Nemodificat
	

	14.
	11. modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr.362/2009, cu modificările şi completările ulterioare;


	Nemodificat
	

	15.
	12. măsuri pentru diminuarea arieratelor bugetare ale unor operatori economici din industria de apărare;

	Nemodificat
	

	16.
	13. modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, aprobată cu modificări prin Legea nr.301/2011;

	Nemodificat
	

	17.
	14. modificarea şi completarea Ordonanţei de urgenţă a Guvernului nr.60/2011 privind aprobarea programului Mihail Kogălniceanu pentru întreprinderi mici şi mijlocii, aprobată cu modificări şi completări prin Legea nr.218/2012;

	Nemodificat
	

	18.
	15. modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;


	Nemodificat
	

	19.
	16. modificarea şi completarea Legii nr. 1/2005 privind organizarea şi funcţionarea cooperaţiei, cu modificările ulterioare;
	Nemodificat
	

	20.
	17. măsuri privind plata obligaţiilor financiare ale Comisiei Naţionale pentru Controlul Activităţilor Nucleare la organismele şi organizaţiile internaţionale.
	Nemodificat
	

	21.
	II. DEZVOLTARE REGIONALĂ, ADMINISTRAŢIE PUBLICĂ ŞI AFACERI INTERNE

	Nemodificat
	

	22.
	1. modificarea şi completarea Legii nr. 105/2011 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul „Cooperare teritorială europeană”;

	Nemodificat
	

	23.
	2. modificarea şi completarea Ordonanţei Guvernului nr.53/2002 privind Statutul-cadru al unităţii administrativ-teritoriale, aprobată cu modificări prin Legea nr.96/2003;

	Nemodificat
	

	24.
	3. reglementări privind crearea cadrului instituţional necesar în vederea funcţionării Centrului Sud-Est European de Aplicare a Legii;


	Nemodificat
	

	25.
	5. modificarea şi completarea Ordonanţei Guvernului nr.4/2010 privind Instituirea infrastructurii naţionale pentru informaţii spaţiale în România, aprobată cu modificări şi completări prin Legea nr. 190/2010, cu modificările şi completările ulterioare.
	Nemodificat
	

	26.
	III. TRANSPORTURI, INFRASTRUCTURĂ ŞI INVESTIŢII DE INTERES NAŢIONAL

	Nemodificat
	

	  27.
	1. modificarea şi completarea Legii nr.55/2006 privind siguranţa feroviară, cu modificările şi completările ulterioare;

	Nemodificat
	

	    28.
	2. modificarea şi completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Lucrărilor Publice, Transporturilor şi Locuinţei, aprobată cu modificări prin Legea nr.3/2002, cu modificările şi completările ulterioare;

	Nemodificat
	

	  29.
	3. modificarea şi completarea Ordonanţei de urgenţă a Guvernului nr.61/2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local, aprobată cu modificări prin Legea nr.78/2013;

	Nemodificat
	

	     30.
	4. modificarea şi completarea Ordonanţei Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Henri Coandă - Bucureşti, aprobată cu modificări prin Legea nr.220/2002, cu modificările şi completările ulterioare;

	Nemodificat
	

	   31.
	5. modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România
· S.A. prin reorganizarea Regiei Autonome „Administraţia Naţională a Drumurilor din România”, aprobată cu modificări şi completări prin Legea nr.47/2004, cu modificările ulterioare;

	Nemodificat
	

	32.
	6. modificarea şi completarea Ordonanţei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare;

	Nemodificat
	

	    33.
	7. modificarea şi completarea Ordonanţei Guvernului nr. 16/1999 pentru aprobarea Programului prioritar de construcţie a autostrăzilor şi a drumurilor naţionale cu patru benzi de circulaţie, aprobată cu modificări prin Legea nr. 1/2002, cu modificările ulterioare, precum şi a altor acte normative aplicabile construcţiei de autostrăzi;

	Nemodificat
	

	    34.
	8. măsuri în domeniul investiţiilor de interes naţional;

	Nemodificat
	

	    35.
	9. înfiinţarea Agenţiei Naţionale de Autostrăzi din România.
	Nemodificat
	

	36.
	
	1. După poziţia 9 de la punctul III al art. 1 se introduc trei noi poziţii, poziţia 10, 11 şi 12, având următorul cuprins:

“10. măsuri financiare pentru stimularea gradului de absorbţie a fondurilor structurale din sectorul transporturi;”

Autor:
Ministerul Transporturilor


	

	37.
	
	“11. înfiinţarea Agenţiei Naţionale de Monitorizare a Proiectelor de Infrastructură în Domeniul Transporturilor;”

Autor:

Ministerul Transporturilor

	

	38.
	
	“11. înfiinţarea Fondului Naţional de Infrastructură în Domeniul Transporturi şi reglementarea unor măsuri pentru implementarea proiectelor majore de infrastructură. ”

Autor:

Ministerul Transporturilor

	

	39.
	IV. SOCIETATE INFORMAŢIONALĂ

	Nemodificat
	

	40.
	- modificarea şi completarea unor acte normative în domeniul comunicaţiilor electronice, serviciilor societăţii informaţionale, serviciilor poştale şi criminalităţii informatice.
	Nemodificat
	

	41.
	V. PROTECŢIE ŞI INCLUZIUNE SOCIALĂ

	Nemodificat
	

	42.
	1. modificarea şi completarea Ordonanţei de urgenţă a Guvernului nr.70/2011 privind măsurile de protecţie socială în perioada sezonului rece, aprobată prin Legea nr.92/2012;

	Nemodificat
	

	43.
	2. reglementări privind formarea Reţelei Naţionale a Experţilor Locali Romi, mecanism de sprijin în implementarea măsurilor de incluziune socială a romilor, grup vulnerabil supus excluziunii sociale.
	Nemodificat
	

	44.
	VI. EDUCAŢIE ŞI CERCETARE
	Nemodificat
	

	45.
	1. reglementarea unor probleme de conţinut pentru învăţământul preuniversitar;

	Nemodificat
	

	46.
	2. reglementări în domeniul cercetării ştiinţifice şi învăţământului superior;

	Nemodificat
	

	47.
	3. reglementări privind organizarea şi funcţionarea unor structuri din subordinea şi coordonarea Ministerului Educaţiei Naţionale;
	Nemodificat
	

	48.
	4. reglementări privind asigurarea calităţii în învăţământul superior;

	Nemodificat
	

	49.
	5. reglementări privind invenţiile de serviciu.
	Nemodificat
	

	50.
	VII. MEDIU

	Nemodificat
	

	51.
	1. modificarea şi completarea Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare;

	Nemodificat
	

	52.
	2. modificarea şi completarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011;

	Nemodificat
	

	53.
	3. modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura, aprobată cu modificări şi completări prin Legea nr.317/2009, cu modificările şi completările ulterioare.
	Nemodificat
	

	54.
	VIII. ACHIZIŢII PUBLICE

	Nemodificat
	

	55.
	1. modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu modificările şi completările ulterioare;
	Nemodificat
	

	56.
	2. modificarea şi completarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.228/2007, cu modificările şi completările ulterioare;
	Nemodificat
	

	57.
	3. modificarea şi completarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, aprobată cu modificări prin Legea nr. 111/2006, cu modificările ulterioare.
	Nemodificat
	

	58.
	IX. FONDURI EXTERNE NERAMBURSABILE

	Nemodificat
	

	59.
	- reglementarea unor măsuri necesare derulării proiectelor cu finanţare nerambursabilă.
	Nemodificat
	

	60.
	X. Prorogarea sau modificarea unor termene prevăzute în acte normative cu putere de lege
	Nemodificat
	

	 61.
	Art.2. - În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art. l vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2013. Nerespectarea termenului atrage încetarea efectelor ordonanţei.


	Nemodificat
	


Întocmit,

Consilier parlamentar,

Rodica PENESCU

